CELEX: 52008DP0114
Language: ro
Date: 2008-04-10 00:00:00
Title: Mobilizarea Fondului european de ajustare la globalizare (Malta și Portugalia) #Rezoluția Parlamentului European din 10 aprilie 2008 referitoare la propunerea de decizie a Parlamentului European și a Consiliului privind mobilizarea Fondului european de ajustare la globalizare, în aplicarea punctului 28 din Acordul interinstituțional din 17 mai 2006 dintre Parlamentul European, Consiliu și Comisie privind disciplina bugetară și buna gestiune financiară (COM(2008)0094 — C6-0085/2008 — 2008/2043(ACI))

15.10.2009   
            
            
               RO
            
            
               Jurnalul Oficial al Uniunii Europene
            
            
               CE 247/75
            
         Joi, 10 aprilie 2008Mobilizarea Fondului european de ajustare la globalizare (Malta și Portugalia)
   P6_TA(2008)0114
   Rezoluția Parlamentului European din 10 aprilie 2008 referitoare la propunerea de decizie a Parlamentului European și a Consiliului privind mobilizarea Fondului european de ajustare la globalizare, în aplicarea punctului 28 din Acordul interinstituțional din 17 mai 2006 dintre Parlamentul European, Consiliu și Comisie privind disciplina bugetară și buna gestiune financiară (COM(2008)0094 — C6-0085/2008 — 2008/2043(ACI))
   2009/C 247 E/16
   
      Parlamentul European,
   având în vedere propunerea Comisiei înaintată Parlamentului European și Consiliului (COM(2008)0094 – C6-0085/2008),
   având în vedere Acordul interinstituțional din 17 mai 2006 dintre Parlamentul European, Consiliu și Comisie privind disciplina bugetară și buna gestiune financiară (1), în special punctul 28,
   având în vedere Regulamentul (CE) nr. 1927/2006 al Parlamentului European și al Consiliului din 20 decembrie 2006 privind crearea Fondului european de ajustare la globalizare (2),
   având în vedere raportul Comisiei pentru bugete (A6-0083/2008),
   
               A.
            
            
               întrucât Uniunea Europeană a elaborat instrumentele legislative și bugetare necesare pentru a oferi un sprijin suplimentar pentru lucrătorii care suportă consecințele schimbărilor structurale majore intervenite în practicile comerciale mondiale și pentru a le acorda asistență în procesul de reintegrare pe piața muncii;
            
         
               B.
            
            
               întrucât asistența financiară oferită de Uniunea Europeană lucrătorilor disponibilizați ar trebui să fie dinamică și pusă la dispoziție în modul cel mai rapid și mai eficient posibil;
            
         
               C.
            
            
               întrucât Malta și Portugalia au solicitat asistență pentru disponibilizările din sectorul textil în Malta și din sectorul automobilelor în Portugalia, prin scrisorile din 12 septembrie 2007 și 9 octombrie 2007 (3),
            
         
               1.
            
            
               solicită instituțiilor competente să depună eforturile necesare în vederea accelerării mobilizării fondului;
            
         
               2.
            
            
               subliniază faptul că este îngrijorat de natura măsurilor finanțate în cadrul fondului în vederea reducerii numărului de persoane care își pierd locurile de muncă; solicită Comisiei ca, în colaborare cu autoritățile portugheze, să monitorizeze îndeaproape situația în ceea ce privește dispozițiile articolului 3 al doilea paragraf din Regulamentul (CE) nr. 1927/2006 și să prezinte un raport în acest sens autorităților legislative și bugetare;
            
         
               3.
            
            
               aprobă decizia anexată la prezenta rezoluție;
            
         
               4.
            
            
               încredințează Președintelui sarcina de a semna decizia împreună cu Președintele Consiliului și a asigura publicarea acesteia în Jurnalul Oficial al Uniunii Europene;
            
         
               5.
            
            
               încredințează Președintelui sarcina de a transmite prezenta rezoluție, inclusiv anexa, Consiliului și Comisiei.
            
         
      (1)  JO C 139, 14.6.2006, p. 1. Acord modificat prin Decizia 2008/29/CE a Parlamentului European și a Consiliului (JO L 6, 10.1.2008, p. 7).
   
      (2)  JO L 406, 30.12.2006, p. 1.
   
      (3)  Cererile EGF/2007/008 și EGF/2007/010.
   
      Joi, 10 aprilie 2008ANEXĂ
      DECIZIA PARLAMENTULUI EUROPEAN ȘI A CONSILIULUI
      din 10 aprilie 2008
      privind mobilizarea Fondului european de ajustare la globalizare, în conformitate cu punctul 28 din Acordul interinstituțional din 17 mai 2006 dintre Parlamentul European, Consiliu și Comisie privind disciplina bugetară și buna gestiune financiară
      PARLAMENTUL EUROPEAN ȘI CONSILIUL UNIUNII EUROPENE,
      având în vedere Tratatul de instituire a Comunității Europene,
      având în vedere Acordul interinstituțional din 17 mai 2006 dintre Parlamentul European, Consiliu și Comisie privind disciplina bugetară și buna gestiune financiară (1), în special punctul 28,
      având în vedere Regulamentul (CE) nr. 1927/2006 al Parlamentului European și al Consiliului din 20 decembrie 2006 privind crearea Fondului european de ajustare la globalizare (2), în special articolul 12 alineatul (3),
      având în vedere propunerea Comisiei,
      întrucât:
      
                  (1)
               
               
                  Fondul european de ajustare la globalizare („fondul”) a fost creat pentru a oferi un sprijin suplimentar pentru lucrătorii care suportă consecințele schimbărilor structurale majore intervenite în practicile comerciale mondiale și pentru a le acorda asistență în procesul de reintegrare pe piața muncii.
               
            
                  (2)
               
               
                  Acordul interinstituțional din 17 mai 2006 permite mobilizarea fondului în limita unui plafon anual de 500 milioane EUR.
               
            
                  (3)
               
               
                  La 12 septembrie 2007, Malta a prezentat o solicitare de mobilizare a fondului în ceea ce privește concedierile din sectorul textil, în special pentru lucrătorii care au fost concediați de VF (Malta) Ltd și de Bortex Clothing Ind Co Ltd. Solicitarea îndeplinește condițiile pentru stabilirea contribuțiilor financiare, astfel cum sunt enunțate în articolul 10 din Regulamentul (CE) nr. 1927/2006.
               
            
                  (4)
               
               
                  La 9 octombrie 2007, Portugalia a prezentat o solicitare de mobilizare a fondului în ceea ce privește concedierile din sectorul automobilelor, în special pentru lucrătorii care au fost concediați de Opel în Azambuja, Alcoa Fujikura în Seixal și Johnson Controls în Portalegre. Solicitarea îndeplinește condițiile pentru stabilirea contribuțiilor financiare, astfel cum sunt enunțate în articolul 10 din Regulamentul (CE) nr. 1927/2006.
               
            
                  (5)
               
               
                  Fondul ar trebui, prin urmare, să fie mobilizat pentru a acorda o contribuție financiară solicitărilor,
               
            DECID:
      Articolul 1
      În cadrul bugetului general al Uniunii Europene pentru exercițiul financiar 2008, Fondul european de ajustare la globalizare este mobilizat pentru a acorda suma de 3 106 882 EUR în credite de angajament și de plată.
      Articolul 2
      Prezenta decizie se publică în Jurnalul Oficial al Uniunii Europene.
      
         Adoptată la Bruxelles, 10 aprilie 2008
         
            Pentru Parlamentul European
            
               Președintele
            
         
         
            Pentru Consiliu
            
               Președintele
            
         
      
      
         (1)  JO C 139, 14.6.2006, p. 1. Acord modificat prin Decizia 2008/29/CE a Parlamentului European și a Consiliului (JO L 6, 10.1.2008, p. 7).
      
         (2)  JO L 406, 30.12.2006, p. 1.